สวัสดีค่ะ รบกวนสอบถามคุณ คือนุ๋อายุ43ปี มีบุตร 2 คนแล้วทำหมันเรียบร้อยค่ะ คือประจำเดือนขาดประมาณ 3 เดือน ในช่วงเวลา ที่ประจำเดือนขาดนุ๋มีเลือดออกประมาน 2 ครั้งหลังจากมีเพศสัมพันธ์กับสามี ซึ่งเลือดนั้นมีสีแดงสด แต่ออกไม่มากค่ะ ประมาณแผ่นกระดาษทิชชุ 1 แผ่นเช็ด ซึ่งตอนแรกนุ๋คิดว่าเป็นประจำเดือน แต่ประมาณ 5 นาทีเลือดก็หยุดไหล แล้วบางครั้งมีอาการปวดเร็งที่ท้องน้อยบ้าง รบกวนช่วยให้คำแนะนำด้วยค่ะ
สวัสดีค่ะ หากได้ทำหมันไปแล้ว ซึ่งเป็นการคุมกำเนิดกึ่งถาวร โอกาสตั้งครรภ์มีได้น้อยมากๆ น้อยกว่า 4 ใน 10,000 คนการที่ประจำเดือนเริ่มขาดไป ออกไม่สม่ำเสมอในวัย 43 ปี อาจจะเป็นการเข้าสู่วัยทองได้โดยวัยทองคือภาวะที่สตรีเข้าสู่วัยหมดประจำเดือน รังไข่หยุดการผลิตไข่ ทำให้ไม่มีประจำเดือนอีกต่อไป ผู้ที่เข้าสู่วัยทองจะมีอายุโดยเฉลี่ยประมาณ 45-55 ปี ส่งผลให้เกิดความเปลี่ยนแปลงทางด้านร่างกายและจิตใจ เช่น ไม่มีประจำเดือน ช่องคลอดแห้ง ร้อนวูบวาบ ไม่สบายตัว มีเหงื่อออกในตอนกลางคืน โดยในช่วงก่อนประจำเดือนจะหมด อาจจะเริ่มมาไม่สม่ำเสมอ และจะหายไปในที่สุดดังนั้นจากที่กล่าวมา น่าจะเป็นอาการของวัยทองได้ นึกถึงเรื่องการตั้งครรภ์ได้น้อยมาก แนะนำสังเกตปริมาณและลักษณะเลือด หากเลือดออกมามากเป็นลิ่ม หรือออกกระปริดกระปรอยเยอะติดต่อกันเกิน 7 วันขึ้นไป อาจไพบแพทย์เพื่อตรวจหาสาเหตุที่แน่ชัด เพราะอาจมีสาเหตุอื่นๆของการมีเลือดออกผิดปกติทางช่องคลอด เช่น การติดเชื้อหรือมีเนื้องอกในอวัยวะสืบพันธุ์เพศหญิงได้